Kór Tónlistardeildar Listaháskóla Íslands var stofnaður árið 2013 . Kórinn er vettvangur fyrir alla nemendur þar sem þau fá tækifæri til að æfa og flytja fjölbreytta tónlist eftir íslensk og erlend tónskáld , semja fyrir kór , fá almenna tónlistarþjálfun , þjálfun í samvinnu og reynslu í kórstjórn . Kórinn kemur reglulega fram í Reykjavík , m.a. á hverju misseri í samvinnu við Listvinafélag Hallgrímskirkju . Kórinn hefur nokkrum sinnum unnið að flutningi nýrra tónverka í samvinnu við Ungsveit Sinfóníunnar innan vébanda Tectonics hátíðarinnar og á Myrkum músíkdögum og einnig haldið nokkra tónleika á Sumartónleikum í Skálholti . Kórinn fór í tónleikaferð til Englands í febrúar 2018 og söng í Háskólanum í Hull , London City University og í sendiráði Íslands í Lundúnum . Stjórnandi kórsins er Sigurður Halldórsson .